CELEX: 32009R1142
Language: sk
Date: 2009-11-26 00:00:00
Title: Nariadenie Komisie (ES) č. 1142/2009 z  26. novembra 2009 , ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o interpretáciu 17 Výboru pre interpretáciu medzinárodného finančného výkazníctva (IFRIC) (Text s významom pre EHP)

27.11.2009   
            
            
               SK
            
            
               Úradný vestník Európskej únie
            
            
               L 312/8
            
         
      NARIADENIE KOMISIE (ES) č. 1142/2009
   z 26. novembra 2009,
   ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o interpretáciu 17 Výboru pre interpretáciu medzinárodného finančného výkazníctva (IFRIC)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               Výbor pre interpretáciu medzinárodného finančného výkazníctva (IFRIC) uverejnil 27. novembra 2008 interpretáciu 17 Rozdelenia nepeňažných aktív vlastníkom (ďalej len „IFRIC 17“). IFRIC 17 je výkladom, ktorým sa poskytuje objasnenie a usmernenie o spôsobe účtovania rozdelení nepeňažných aktív vlastníkom účtovnej jednotky.
            
         
               (3)
            
            
               Konzultácia so skupinou odborných znalcov (TEG) Európskej poradnej skupiny pre finančné výkazníctvo (EFRAG) potvrdzuje, že interpretácia IFRIC 17 spĺňa technické kritériá na prijatie stanovené v článku 3 ods. 2 nariadenia (ES) č. 1606/2002. V súlade s rozhodnutím Komisie 2006/505/ES zo 14. júla 2006 o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG) (3) poradná skupina pre posudzovanie noriem posúdila stanovisko EFRAG-u ku schváleniu a informovala Európsku komisiu, že toto stanovisko je vyvážené a objektívne.
            
         
               (4)
            
            
               Prijatie IFRIC 17 si následne vyžaduje zmenu a doplnenie medzinárodného štandardu finančného výkazníctva (IFRS) 5 a medzinárodného účtovného štandardu (IAS) 10, aby sa v medzinárodných účtovných štandardoch zabezpečila konzistentnosť.
            
         
               (5)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1126/2008 sa mení a dopĺňa takto:
   
               1.
            
            
               Interpretácia 17 Výboru pre interpretáciu medzinárodného finančného výkazníctva (IFRIC) Rozdelenia nepeňažných aktív vlastníkom sa vkladá, ako sa ustanovuje v prílohe k tomuto nariadeniu;
            
         
               2.
            
            
               Medzinárodný štandard finančného výkazníctva (IFRS) 5 sa mení a dopĺňa tak, ako sa ustanovuje v prílohe k tomuto nariadeniu;
            
         
               3.
            
            
               Medzinárodný účtovný štandard (IAS) 10 sa mení a dopĺňa tak, ako sa ustanovuje v prílohe k tomuto nariadeniu.
            
         Článok 2
   Každá spoločnosť uplatňuje IFRIC 17 a zmeny a doplnenia IFRS 5 a IAS 10, ako sa ustanovuje v prílohe k tomuto nariadeniu, najneskôr od dátumu začiatku svojho prvého finančného roku, ktorý sa začína po 31. októbra 2009.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. novembra 2009
      
         
            Za Komisiu
         
         Charlie McCREEVY
         
         
            člen Komisie
         
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ L 320, 29.11.2008, s. 1.
   
      (3)  Ú. v. EÚ L 199, 21.7.2006, s. 33.
   
      PRÍLOHA
      
         MEDZINÁRODNÉ ÚČTOVNÉ ŠTANDARDY
      
      
                  IFRIC 17
               
               
                  Interpretácia IFRIC 17 Rozdelenia nepeňažných aktív vlastníkom
                  
               
            
         Reprodukcia povolená v rámci Európskeho hospodárskeho priestoru. Všetky existujúce práva vyhradené mimo EHP, s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na webových stránkach www.iasb.org
      
      
         INTERPRETÁCIA IFRIC 17
      
      
         
            Rozdelenia nepeňažných aktív vlastníkom
         
      
      ODKAZY
      
                  —
               
               
                  IFRS 3 Podnikové kombinácie (v znení revízie z roku 2008)
               
            
                  —
               
               
                  IFRS 5 Dlhodobý majetok držaný na predaj a ukončené činnosti
                  
               
            
                  —
               
               
                  IFRS 7 Finančné nástroje: zverejňovanie
                  
               
            
                  —
               
               
                  IAS 1 Prezentácia účtovnej závierky (v znení revízie z roku 2007)
               
            
                  —
               
               
                  IAS 10 Udalosti po období vykazovania
                  
               
            
                  —
               
               
                  IAS 27 Konsolidovaná a individuálna účtovná závierka (v znení zmien a doplnení z mája 2008)
               
            VÝCHODISKÁ
      
                  1
               
               
                  Niekedy účtovná jednotka rozdeľuje aktíva iné ako peňažné aktíva (nepeňažné aktíva) ako dividendy vlastníkom (1) konajúcim v rámci svojich právomocí ako vlastníci. V takých prípadoch účtovná jednotka môže dať svojim vlastníkom takisto možnosť prijať nepeňažné aktíva alebo alternatívu vo forme peňažnej hotovosti. IFRIC prijal žiadosť o usmernenie ako má účtovná jednotka účtovať takéto rozdelenia.
               
            
                  2
               
               
                  Medzinárodné štandardy finančného výkazníctva (IFRS) neposkytujú návod, ako má účtovná jednotka oceniť rozdelenia svojim vlastníkom (vo všeobecnosti označované ako dividendy). V IAS 1 sa vyžaduje, aby účtovná jednotka prezentovala podrobnosti o dividendách vykazovaných ako rozdelenia vlastníkom vo výkaze o zmenách vo vlastnom imaní alebo v poznámkach k účtovnej závierke.
               
            ROZSAH PÔSOBNOSTI
      
                  3
               
               
                  Táto interpretácia sa uplatňuje na tieto druhy nerecipročných rozdelení aktív účtovnou jednotkou svojim vlastníkom konajúcim v rámci svojich právomocí ako vlastníci:
                  
                              a)
                           
                           
                              rozdelenia nepeňažných aktív (napríklad položky nehnuteľností, strojov a zariadení, podniky ako sú definované v štandarde IFRS 3, vlastnícke podiely v inej účtovnej jednotke alebo skupiny na vyradenie ako sú definované v štandarde IFRS 5); a
                           
                        
                              b)
                           
                           
                              rozdelenia, ktoré dávajú vlastníkom možnosť prijať nepeňažné aktíva alebo alternatívu vo forme peňažnej hotovosti.
                           
                        
            
                  4
               
               
                  Táto interpretácia sa vzťahuje len na rozdelenia, v ktorých sú všetci vlastníci rovnakej triedy nástrojov vlastného imania posudzovaní rovnako.
               
            
                  5
               
               
                  Táto interpretácia sa nevzťahuje na rozdelenie nepeňažného aktíva, ktoré je na najvyššej úrovni kontrolované tou istou stranou alebo stranami pred rozdelením a po ňom. Táto výnimka sa vzťahuje na samostatnú, individuálnu a konsolidovanú účtovnú závierku účtovnej jednotky, ktorá vykonáva rozdelenie.
               
            
                  6
               
               
                  V súlade s odsekom 5 sa táto interpretácia neuplatňuje v prípade, keď je nepeňažné aktívum na najvyššej úrovni kontrolované tými istými stranami pred rozdelením aj po ňom. V odseku B2 štandardu IFRS 3 sa uvádza, že: „skupina jednotlivcov sa má považovať za skupinu ovládajúcu účtovnú jednotku vtedy, ak v dôsledku zmluvných dohôd majú kolektívnu právomoc riadiť jej finančné a prevádzkové politiky tak, aby získali úžitky z činnosti jednotky.“ Preto, aby rozdelenie nepatrilo do pôsobnosti tejto interpretácie na základe toho, že tie isté strany kontrolujú aktívum pred rozdelením aj po ňom, skupina jednotlivých akcionárov prijímajúcich rozdelenie musí mať ako následok zmluvných dohôd takýto spoločný vplyv na najvyššej úrovni nad účtovnou jednotkou vykonávajúcou rozdelenie.
               
            
                  7
               
               
                  V súlade s odsekom 5 sa táto interpretácia neuplatňuje vtedy, keď účtovná jednotka rozdeľuje niektoré zo svojich vlastníckych podielov v dcérskej spoločnosti, ale si ponecháva kontrolu nad dcérskou spoločnosťou. Účtovná jednotka vykonávajúca rozdelenie, ktorého dôsledkom je, že účtovná jednotka vykazuje nekontrolný podiel vo svojej dcérskej spoločnosti, účtuje o rozdelení v súlade so štandardom IAS 27 (v znení zmien a doplnení z roku 2008).
               
            
                  8
               
               
                  Táto interpretácia sa zaoberá len účtovaním účtovnej jednotky, ktorá vykonáva rozdelenie nepeňažného aktíva. Nerieši účtovanie u akcionárov, ktorí prijímajú takéto rozdelenie.
               
            RIEŠENÁ PROBLEMATIKA
      
                  9
               
               
                  Keď účtovná jednotka deklaruje rozdelenie a má záväzok rozdeliť dotknuté aktíva svojim vlastníkom, musí vykázať záväzok zo splatných dividend. Následne sa táto interpretácia zaoberá týmito otázkami:
                  
                              a)
                           
                           
                              Kedy má účtovná jednotka vykázať záväzok z dividend?
                           
                        
                              b)
                           
                           
                              Ako má účtovná jednotka oceniť záväzok z dividend?
                           
                        
                              c)
                           
                           
                              Keď účtovná jednotka vysporiada záväzok z dividend, ako má účtovať o rozdiele medzi účtovnou hodnotou rozdelených aktív a účtovnou hodnotou záväzku z dividend?
                           
                        
            KONSENZUS
      
         Kedy vykázať záväzok z dividend
      
      
                  10
               
               
                  Záväzok vyplatiť dividendu sa vykáže, keď je dividenda riadne schválená a rozhodovanie o nej už nie je na uvážení účtovnej jednotky, čo je dátum:
                  
                              a)
                           
                           
                              kedy je deklarovanie dividendy, napríklad manažmentom alebo predstavenstvom, schválené príslušným orgánom, napríklad akcionármi, ak sa takéto schválenie požaduje jurisdikciou, alebo
                           
                        
                              b)
                           
                           
                              kedy je dividenda deklarovaná, napríklad manažmentom alebo predstavenstvom, ak jurisdikcia nepožaduje ďalšie schválenie.
                           
                        
            
         Ocenenie záväzku z dividend
      
      
                  11
               
               
                  Účtovná jednotka ocení záväzok rozdeliť nepeňažné aktíva ako dividendu svojim vlastníkom v reálnej hodnote aktív, ktoré sa rozdelia.
               
            
                  12
               
               
                  Ak dá účtovná jednotka svojim vlastníkom možnosť prijať nepeňažné aktívum alebo alternatívu vo forme peňažnej hotovosti, účtovná jednotka odhadne záväzok z dividend tak, že posúdi reálnu hodnotu každej alternatívy a súvisiacu pravdepodobnosť výberu každej alternatívy vlastníkmi.
               
            
                  13
               
               
                  Na konci každého obdobia vykazovania a k dátumu vysporiadania účtovná jednotka posúdi a upraví účtovnú hodnotu záväzku z dividend, pričom akékoľvek zmeny v účtovnej hodnote záväzku z dividend sa vykážu vo vlastnom imaní ako úpravy sumy z rozdelenia.
               
            
         Účtovanie o rozdiele medzi účtovnou hodnotou rozdelených aktív a účtovnou hodnotou záväzku z dividend, keď účtovná jednotka vysporiada záväzok z dividend
      
      
                  14
               
               
                  Keď účtovná jednotka vysporiada záväzok z dividend, vykáže rozdiel, ak nejaký je, medzi účtovnou hodnotou rozdelených aktív a účtovnou hodnotou záväzku z dividend v hospodárskom výsledku.
               
            
         Prezentácia a zverejnenia
      
      
                  15
               
               
                  Účtovná jednotka prezentuje rozdiel opísaný v odseku 14 ako samostatnú riadkovú položku v hospodárskom výsledku.
               
            
                  16
               
               
                  Účtovná jednotka zverejní tieto informácie, ak je to aplikovateľné:
                  
                              a)
                           
                           
                              účtovnú hodnotu záväzku z dividend na začiatku a na konci obdobia; a
                           
                        
                              b)
                           
                           
                              zvýšenie alebo zníženie účtovnej hodnoty vykázanej v období v súlade s odsekom 13 ako výsledok zmeny reálnej hodnoty aktív, ktoré sa rozdelia.
                           
                        
            
                  17
               
               
                  Ak po konci obdobia vykazovania, avšak predtým, ako je účtovná závierka schválená na zverejnenie, účtovná jednotka deklaruje dividendu na rozdelenie nepeňažného aktíva, zverejní:
                  
                              a)
                           
                           
                              charakter aktíva, ktoré sa rozdelí;
                           
                        
                              b)
                           
                           
                              účtovnú hodnotu aktíva, ktoré sa rozdelí, na konci obdobia vykazovania; a
                           
                        
                              c)
                           
                           
                              odhadovanú reálnu hodnotu aktíva, ktoré sa rozdelí, na konci obdobia vykazovania, ak sa líši od jeho účtovnej hodnoty, a informácie o metóde použitej na stanovenie reálnej hodnoty, ktorá sa požaduje štandardom IFRS 7 odsekom 27 písm. a) a b).
                           
                        
            DÁTUM ÚČINNOSTI
      
                  18
               
               
                  Účtovná jednotka uplatní túto interpretáciu prospektívne na účtovné obdobia začínajúce 1. júla 2009 alebo neskôr. Spätné uplatňovanie nie je povolené. Skoršie uplatňovanie je povolené. Ak účtovná jednotka uplatňuje túto interpretáciu na obdobie, ktoré sa začína pred 1. júlom 2009, účtovná jednotka zverejní túto skutočnosť a takisto uplatní IFRS 3 (v znení revízie z roku 2008), IAS 27 (v znení zmien a doplnení z mája 2008) a IFRS 5 (v znení zmien a doplnení tejto interpretácie).
               
            
         (1)  V IAS 1 odseku 7 sú vlastníci definovaní ako držitelia nástrojov klasifikovaných ako vlastné imanie.
      
         Príloha
         
            Zmeny a doplnenia štandardu IFRS 5
         
         
            
               Dlhodobý majetok držaný na predaj a ukončené činnosti
            
         
         
            Pridáva sa odsek 5A.
         
         ROZSAH PÔSOBNOSTI
         
                     5A.
                  
                  
                     Požiadavky na klasifikáciu, prezentáciu a oceňovanie v tomto štandarde, ktoré sú aplikovateľné na dlhodobý majetok (alebo skupinu na vyradenie), ktorý je klasifikovaný ako držaný na predaj sa uplatňujú taktiež na dlhodobý majetok (alebo skupinu na vyradenie), ktorý je klasifikovaný ako držaný na rozdelenie vlastníkom konajúcim v rámci svojich právomocí ako vlastníci (držaný na rozdelenie vlastníkom).
                  
               
            Za odsekom 5A sa mení a dopĺňa nadpis a odsek 8 a pridáva sa odsek 12A.
         
         KLASIFIKÁCIA DLHODOBÉHO MAJETKU (ALEBO SKUPÍN NA VYRADENIE) DO KATEGÓRIE DRŽANÝ NA PREDAJ ALEBO DRŽANÝ NA ROZDELENIE VLASTNÍKOM
         
                     8.
                  
                  
                     Aby bol predaj vysoko pravdepodobný, musí sa na príslušnej úrovni manažmentu rozhodnúť o pláne predaja majetku (alebo skupiny na vyradenie) a musí sa začať aktívny program na nájdenie kupujúceho a dokončenie realizácie plánu. Navyše, majetok (alebo skupina na vyradenie) sa musí aktívne ponúkať na predaj za cenu, ktorá je primeraná a opodstatnená vo vzťahu k jeho súčasnej reálnej hodnote. Okrem toho by sa malo očakávať, že do jedného roka od dátumu klasifikácie splní predaj, okrem výnimiek uvedených v odseku 9, podmienky na jeho uznanie ako ukončeného predaja, a činnosti potrebné na zavŕšenie plánu by mali naznačovať, že je nepravdepodobné, že dôjde k zásadným zmenám plánu, alebo že sa plán úplne zruší. Ako súčasť posudzovania toho, či je predaj vysoko pravdepodobný by sa do úvahy mala brať pravdepodobnosť schválenia akcionármi (ak je toto požadované jurisdikciou).
                  
               
                     12A.
                  
                  
                     Dlhodobý majetok (alebo skupina na vyradenie) je klasifikovaný ako držaný na rozdelenie vlastníkom, ak sa účtovná jednotka zaviaže rozdeliť majetok (alebo skupinu na vyradenie) vlastníkom. Aby to tak bolo, majetok musí byť k dispozícii na okamžité rozdelenie v jeho súčasnom stave a rozdelenie musí byť vysoko pravdepodobné. Aby bolo rozdelenie vysoko pravdepodobné, museli sa začať činnosti na dokončenie rozdelenia a malo by sa očakávať, že sa dokončia do jedného roka od dátumu klasifikácie. Činnosti potrebné na ukončenie rozdelenia by mali naznačovať, že je nepravdepodobné, že dôjde k zásadným zmenám rozdelenia, alebo že sa rozdelenie zruší. Ako súčasť posudzovania toho, či je rozdelenie vysoko pravdepodobné, by sa mala brať do úvahy pravdepodobnosť schválenia akcionármi (ak sa to požaduje v danej jurisdikcii).
                  
               
            Pridávajú sa odsek 15A a poznámka pod čiarou.
         
         OCENENIE DLHODOBÉHO MAJETKU (ALEBO SKUPÍN NA VYRADENIE) KLASIFIKOVANÉHO DO KATEGÓRIE DRŽANÝ NA PREDAJ
         
                     15A.
                  
                  
                     Účtovná jednotka ocení dlhodobý majetok (alebo skupinu na vyradenie) klasifikovaný do kategórie držaný na rozdelenie vlastníkom v sume, ktorá je nižšou z jeho účtovnej hodnoty a reálnej hodnoty zníženej o náklady na rozdelenie (1).
                  
               
            Pridáva sa odsek 44D.
         
         DÁTUM ÚČINNOSTI
         
                     44D.
                  
                  
                     IFRIC 17 Rozdelenia nepeňažných aktív vlastníkom pridal v novembri 2008 odseky 5A, 12A a 15A a zmenil a doplnil odsek 8. Tieto zmeny a doplnenia sa uplatnia prospektívne na dlhodobý majetok (alebo skupiny na vyradenie), ktorý je klasifikovaný ako držaný na rozdelenie vlastníkom, na účtovné obdobia začínajúce 1. júla 2009 alebo neskôr. Spätné uplatňovanie nie je povolené. Skoršie uplatňovanie je povolené. Ak účtovná jednotka uplatňuje zmeny a doplnenia na obdobie začínajúce sa pred 1. júlom 2009, účtovná jednotka zverejní túto skutočnosť a taktiež uplatní IFRS 3 Podnikové kombinácie (v znení revízie z roku 2008), IAS 27 (v znení zmien a doplnení z mája 2008) a IFRIC 17.
                  
               
            Zmena a doplnenie štandardu IAS 10
         
         
            
               Udalosti po období vykazovania
            
         
         
            Mení a dopĺňa sa odsek 13.
         
         DIVIDENDY
         
                     13.
                  
                  
                     Ak sa výplata dividend deklaruje po období vykazovania, avšak predtým, ako je účtovná závierka schválená na zverejnenie, nevykazujú sa tieto dividendy ako záväzok ku koncu obdobia vykazovania, pretože v tomto období neexistuje žiaden záväzok. Takéto dividendy sa vykážu v poznámkach k účtovnej závierke v súlade s IAS 1 Prezentácia účtovnej závierky.
                  
               
            (1)  Náklady na rozdelenie sú dodatočné náklady, ktoré priamo súvisia s rozdelením s výnimkou nákladov na financovanie a nákladov na daň z príjmu.